pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-เตือนผู้ประกอบการ ร้านค้า จัดกระเช้าปีใหม่มีคุณภาพจำหน่ายให้ประชาชน เผย อย. กรมการค้าภายในส่งทีมสแกนทุกพื้นที่ทั่วประเทศหากพบกระทำผิดดำเนินการตามกฎหมายทันที
วันอาทิตย์ที่ 18 ธันวาคม 2565
18/12/2565
เตือนผู้ประกอบการ ร้านค้า จัดกระเช้าปีใหม่มีคุณภาพจําหน่ายให้ประชาชน เผย อย. กรมการค้าภายในส่งทีมสแกนทุกพื้นที่ทั่วประเทศหากพบกระทําผิดดําเนินการตามกฎหมายทันที
เตือนผู้ประกอบการ ร้านค้า จัดกระเช้าปีใหม่มีคุณภาพจําหน่ายให้ประชาชน เผย อย. กรมการค้าภายในส่งทีมสแกนทุกพื้นที่ทั่วประเทศหากพบกระทําผิดดําเนินการตามกฎหมายทันที ขณะ สคบ. มีช่องทางให้ประชาชนร้องเรียนผ่านเว็บไซต์ แอปพลิเคชั่น OCPB Connect และสายด่วน 1166
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า เนื่องด้วยเทศกาลปีใหม่ที่กําลังจะมาถึง ทําขณะนี้ประชาชนได้มีการจับจ่ายใช้สอยเพื่อจัดหาของขวัญมากขึ้น รัฐบาลขอเตือนผู้ประกอบการ ร้านค้าต่างๆ ให้จัดสินค้า โดยเฉพาะกระเช้าปีใหม่ที่มีคุณภาพจําหน่ายแก่ประชาชน โดยขณะนี้หน่วยงานที่ดูแลคุ้มครองประชาชนจากการจําหน่ายสินค้า บริการ ได้มีการดูแลตรวจสอบห้างร้านต่างๆ ทั่วประเทศอย่างใกล้ชิด
โดยสํานักงานคณะกรรมการอาหารและยา (อย.) ได้ร่วมกับสาธารณสุขจังหวัดทั่วประเทศลงพื้นที่ตรวจสอบกระเช้าของขวัญ พร้อมกับให้คําแนะนําในการเลือกซื้อแก่ประชาชนว่าจะต้องเลือกกระเช้าที่มีลักษณะห่อหุ้มในสภาพที่ดี มีสลากแสดงรายการผลิตภัณฑ์ รายละเอียด เช่น ประเภท ชิดของผลิตภัณฑ์ วันเดือนปีที่ผลิตและวันหมดอายุ
น.ส.ไตรศุลี กล่าวว่า ขณะที่กรมการค้าภายในได้ประสานพาณิชย์จังหวัดทั่วประเทศส่งทีมสายตรวจเฉพาะกิจสํารวจทั้งราคาและคุณภาพกระเช้าของขวัญตามห้างสรรพสินค้า ร้านค้าในจังหวัดต่างๆ เพื่อให้ความมั่นใจว่าประชาชนจะได้รับความเป็นธรรมจากการซื้อสินค้าและบริการในช่วงเทศกาลปีใหม่ ที่มักมีการนําสินค้ามาจัดโปรโมชั่น ลดราคา ซึ่งต้องมีการตรวจสอบและกําชับทั้งในเรื่องการปิดป้ายแสดงราคา ที่ชัดเจน มีการแสดงรายการสินค้า ขนาด น้ําหนักต่อหน่วย ปริมาณการบรรจุ วันหมดอายุซึ่งต้องเหลืออายุไม่น้อยกว่า 6 เดือน
“กรมการค้าภายในมีทีมสายตรวจเฉพาะกิจติดตามตรวจสอบคุณภาพสินค้าที่ห้าง ร้านทั่วประเทศจําหน่ายแก่ประชาชน หากตรวจสอบพบการกระทําความผิดเจ้าหน้าที่จะดําเนินการตามกฎหมายอย่างเคร่งครัด เช่น กรณีไม่ปิดป้ายแสดงราคามีโทษปรับไม่เกิน 10,000 บาท กรณีจําหน่ายสินค้าราคาสูงเกินสมควร กักตุนสินค้า และปฏิเสธการจําหน่ายต้องโทษจําคุก 7 ปี ปรับไม่เกิน 140,000 บาท หรือทั้งจําทั้งปรับ และยังมีช่องทางให้ประชาชนร้องเรียนได้หากไม่ได้รับความเป็นธรรมในการซื้อสินค้า ที่สายด่วน กรมการค้าภายใน 1569 หรือสํานักงานพาณิชย์จังหวัดทั่วประเทศ” น.ส.ไตรศุลี กล่าว
น.ส.ไตรศุลี กล่าวว่า ทางด้านสํานักงานคณะกรรมการคุ้มครองผู้บริโภค (สคบ.) ก็มีช่องทางให้ประชาชนร้องเรียนกรณีได้รับบริการหรือซื้อสินค้าแล้วไม่ได้รับความเป็นธรรมหลายช่องทาง ได้แก่ เว็บไซต์ สคบ. ที่ www.ocpb.go.th เข้าไปร้องเรียนที่เมนู ร้องทุกข์และตรวจสอบสถานะ OCPB Complain, แอปพลิเคชั่น OCPB Connect เข้าไปที่ ร้องทุกข์และตรวจสอบสถานะ ซึ่งทั้งส่วนของเว็บไซต์และแอปพลิเคชั่นประชาชนสามารถติดตามสถานะการร้องเรียนได้ด้วยตนเองตลอด 24 ชั่วโมง หรือกรณีสะดวกช่องทางโทรศัพท์ก็สามารถร้องเรียนผ่านสายด่วน สคบ. 1166
รัฐบาลไทย-ข่าวทำเนียบรัฐบาล-ผู้ช่วย รมว.เกษตร เปิดงานโครงการ “ส้มปลอดภัย คนไทยยิ้มได้ ปีที่ 9 ประกาศความสำเร็จในการขยายจำนวนกลุ่มเกษตรกรที่ร่วมโครงการ
วันอาทิตย์ที่ 18 ธันวาคม 2565
ผู้ช่วย รมว.เกษตร เปิดงานโครงการ “ส้มปลอดภัย คนไทยยิ้มได้ ปีที่ 9 ประกาศความสําเร็จในการขยายจํานวนกลุ่มเกษตรกรที่ร่วมโครงการ
ผู้ช่วย รมว.เกษตร เปิดงานโครงการ “ส้มปลอดภัย คนไทยยิ้มได้ ปีที่ 9 ประกาศความสําเร็จในการขยายจํานวนกลุ่มเกษตรกรที่ร่วมโครงการลดใช้สารเคมี ครอบคลุมพื้นที่เพาะปลูกกว่า 20,000 ไร่ ชี้ปี 2565 รับซื้อผลผลิตกว่า 4,500 ตัน สร้างรายได้มั่นคงให้เกษตรกรไทย
เมื่อวันที่ 16 ธ.ค. 65 นายนราพัฒน์ แก้วทอง ผู้ช่วยรัฐมนตรีประจํากระทรวงเกษตรและสหกรณ์ เป็นประธานเปิดงานโครงการ “ส้มปลอดภัย คนไทยยิ้มได้ ปีที่ 9” โดยบริษัท สยามแม็คโคร จํากัด (มหาชน) ร่วมกับ นายอารยะ โรจนวณิชชากร คณะที่ปรึกษารัฐมนตรีช่วยว่าการกระทรวงสาธารณสุข รศ.ดร.ชัยณรงค์ รัตนกรีฑากุล คณะเกษตร มหาวิทยาลัยเกษตรศาสตร์ ประกาศความสําเร็จในการขยายจํานวนกลุ่มเกษตรกรที่ร่วมโครงการลดใช้สารเคมี ครอบคลุมพื้นที่เพาะปลูกกว่า 20,000 ไร่ พร้อมตรวจเข้มตลอดห่วงโซ่ ตั้งแต่แปลงปลูกถึงมือผู้บริโภค สร้างผลตอบรับดีต่อเนื่อง คาดทั้งปี 2565 รับซื้อกว่า 4,500 ตัน สร้างรายได้มั่นคงให้เกษตรกรไทย
นางศิริพร เดชสิงห์ รองประธานเจ้าหน้าที่บริหาร สายงานการสื่อสารองค์กร บริษัท สยามแม็คโคร จํากัด (มหาชน) กล่าวว่า ส้มเป็นผลไม้ยอดนิยมในทุกฤดูกาล โดยเฉพาะส้มที่ปลูกในประเทศไทยผ่านโครงการ “ส้มปลอดภัย คนไทยยิ้มได้” ที่แม็คโคร ได้ร่วมทํางานกับกระทรวงสาธารณสุข กระทรวงเกษตรและสหกรณ์ ตลอดจนสถาบันการศึกษาอย่างมหาวิทยาลัยเกษตรศาสตร์ และมหาวิทยาลัยแม่โจ้ พัฒนาเกษตรกรให้ยกระดับมาตรฐานการเพาะปลูกเพื่อผลผลิตที่ปลอดภัย ลดการใช้สารเคมี โดยเฉพาะในแหล่งเพาะปลูกสําคัญ อาทิ อ.ฝาง จ.เชียงใหม่ และ จ.แพร่ มาตลอด 9 ปี ส่งผลให้ผลผลิตส้มที่ได้ มีความปลอดภัยยิ่งขึ้น
ชาวสวนส้มปลอดภัยที่ส่งผลผลิตจําหน่ายกับแม็คโคร จะเก็บเกี่ยวผลผลิตในระยะที่ปลอดภัย ภายหลังการใช้สารกําจัดแมลง รวมถึงกระตุ้นให้เกษตรกรใช้ย่าฆ่าแมลงลดน้อยลง เน้นใช้สารชีวภัณฑ์จากสะเดาทดแทน ซึ่งผลผลิตต้องผ่านการตรวจสอบสารเคมีตกค้าง ตั้งแต่ต้นฤดูกาล จนถึงปลายฤดู ด้วยห้องปฎิบัติการรับรองมาตรฐานระดับสากล ISO/IEC 17025 โดยแม็คโคร จะเพิ่มความถี่ในการสุ่มตรวจสินค้าทุกล็อตก่อนออกจากสวน และที่ศูนย์กระจายสินค้า ที่สําคัญข้อมูลความปลอดภัยต่างๆ เหล่านี้ สามารถตรวจสอบย้อนกลับได้ผ่านการสแกนคิวอาร์โค้ด makro i-Trace ที่ติดอยู่ในบรรจุภัณฑ์ หรือป้ายแสดงคิวอาร์โค้ด ณ จุดจําหน่าย สําหรับ สายพันธุ์ส้มในโครงการดังกล่าว เป็นสายพันธุ์ที่ปลูกในประเทศไทย ประกอบด้วย ส้มสายน้ําผึ้ง นัมเบอร์วัน เช้ง เขียวหวาน โอเชี่ยน และคัมควอท ซึ่งในปี 2022 นี้ แม็คโคร รับซื้อส้มปลอดภัยจากชาวสวนมากกว่า 4,500 ตัน
“กระทรวงเกษตรและสหกรณ์ มีภารกิจหลักในการส่งเสริมให้เกษตรกรมีรายได้เพิ่มขึ้น ภายใต้การดําเนินการร่วมกันของกระทรวงเกษตรและสหกรณ์กับกระทรวงพาณิชย์ ผ่านนโยบาย “เกษตรผลิต พาณิชย์ตลาด” พร้อมสนับสนุนให้เกษตรกรทํางานร่วมกับห้างค้าปลีกในการสร้างความปลอดภัยและคุณภาพตลอดห่วงโซ่อาหารจนถึงปากผู้บริโภค” นายนราพัฒน์ กล่าว
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ยินดี รายงาน World Bank ชี้เศรษฐกิจไทยฟื้นตัวเร็วเกินคาด และมีแนวโน้มปรับตัวสูงขึ้นต่อเนื่อง เป็นสัญญาณที่ดี แม้เศรษฐกิจโลกชะลอตัว โดยเป็นผลสำเร็จจากการดำเนินนโยบายของรัฐบาลที่สอดคล้องสถานการณ์
วันอาทิตย์ที่ 18 ธันวาคม 2565
18/12/2565
โฆษกรัฐบาลเผย นายกฯ ยินดี รายงาน World Bank ชี้เศรษฐกิจไทยฟื้นตัวเร็วเกินคาด และมีแนวโน้มปรับตัวสูงขึ้นต่อเนื่อง เป็นสัญญาณที่ดี แม้เศรษฐกิจโลกชะลอตัว โดยเป็นผลสําเร็จจากการดําเนินนโยบายของรัฐบาลที่สอดคล้องสถานการณ์
โฆษกรัฐบาลเผย นายกฯ ยินดี รายงาน World Bank ชี้เศรษฐกิจไทยฟื้นตัวเร็วเกินคาด และมีแนวโน้มปรับตัวสูงขึ้นต่อเนื่อง เป็นสัญญาณที่ดี แม้เศรษฐกิจโลกชะลอตัว โดยเป็นผลสําเร็จจากการดําเนินนโยบายของรัฐบาลที่สอดคล้องสถานการณ์ แก้ปัญหาตรงจุด
วันนี้ (วันที่ 18 ธันวาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยถึงรายงาน Thailand Economic Monitor ฉบับเดือนธันวาคม 2565 ซึ่งจัดทําขึ้นโดยธนาคารโลก (World Bank) ประเมินสถานการณ์เศรษฐกิจไทยไตรมาสที่ 3/2565 โดยระดับ GDP ขยายตัวถึงร้อยละ 4.5 สูงกว่าช่วงก่อนเกิดโควิด-19 และเกินจากที่มีการคาดการณ์ไว้ โดยมีปัจจัยสําคัญจากจํานวนนักท่องเที่ยวต่างชาติที่เพิ่มขึ้นภายหลังการกลับมาเปิดประเทศ และมาตรการลดภาระค่าครองชีพของรัฐบาล
ต่อกรณีดังกล่าว โฆษกประจําสํานักนายกรัฐมนตรี กล่าวว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบรายงานดังกล่าวด้วยความยินดี ถือเป็นสัญญาณที่ดีต่อเศรษฐกิจไทยว่ามีตัวเลขการฟื้นตัวต่อเนื่องอย่างมีเสถียรภาพ แม้ต้องเผชิญกับความท้าทายต่าง ๆ จากภายนอก พร้อมกําชับทุกหน่วยงานที่เกี่ยวข้องเร่งบูรณาการการดําเนินงานเพื่อขับเคลื่อนการฟื้นตัวของเศรษฐกิจไทยในระยะต่อไป ให้มีประสิทธิภาพและภูมิคุ้มกัน สามารถรองรับผลกระทบจากปัจจัยภายนอกได้
ทั้งนี้ รายงานดังกล่าวคาดการณ์เศรษฐกิจไทยในปี 2565 จะขยายตัวร้อยละ 3.4 เพิ่มขึ้นจากเดิมที่คาดการณ์ไว้ร้อยละ 2.9 และคาดการณ์ว่าในปี 2566 เศรษฐกิจไทยจะฟื้นตัวต่อเนื่องที่ร้อยละ 3.6 โดยมีปัจจัยสนับสนุนหลักจากภาคการท่องเที่ยว การลงทุน การบริโภคของภาคเอกชนที่ฟื้นตัว และการจ้างงานคาดว่าจะกลับสู่ระดับก่อนการระบาด ซึ่งจะเป็นปัจจัยสนับสนุนให้เกิดการใช้จ่ายของผู้บริโภคอย่างต่อเนื่อง นอกจากนี้ รายงานฯ ระบุว่า ระบบการเงินโดยรวมของไทยยังคงมีเสถียรภาพ การขาดดุลการคลังที่ลดลงและการฟื้นตัวของเศรษฐกิจ จะส่งผลให้สัดส่วนหนี้สาธารณะต่อ GDP ค่อย ๆ ลดลงอยู่ในระดับที่มีความยั่งยืน อย่างไรก็ดี ในปี 2566 ธนาคารโลกมองว่า ยังคงมีความท้าทายจากปัจจัยภายนอกที่อาจส่งผลกระทบต่อการฟื้นตัวทางเศรษฐกิจของไทย โดยเฉพาะการชะลอตัวของเศรษฐกิจโลก อัตราเงินเฟ้อและแรงกดดันด้านราคาที่คาดว่าจะยังคงอยู่ในระดับสูง
“นายกรัฐมนตรีขอบคุณทุกหน่วยงานที่ร่วมแรงร่วมใจกันทํางานเพื่อเศรษฐกิจของประเทศจนเห็นผลสําเร็จเป็นสัญญาณที่ดี ทั้งนี้ นายกรัฐมนตรีกําชับทุกหน่วยงานเตรียมพร้อมเศรษฐกิจไทยในระยะต่อไป ผลักดันภาคการท่องเที่ยว เพิ่มประสิทธิภาพนโยบายการคลัง และมุ่งช่วยเหลือกลุ่มคนที่ได้รับผลกระทบแบบเฉพาะเจาะจงมากขึ้น เพื่อกระตุ้น ฟื้นฟูเศรษฐกิจอย่างต่อเนื่อง นายกรัฐมนตรีเชื่อมั่นว่า หากทุกฝ่ายร่วมมือกันมั่นใจว่าไทยจะฟื้นตัวได้อย่างมีเสถียรภาพและยั่งยืน” นายอนุชาฯ กล่าว
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯปลื้ม ประเทศไทย คว้ารางวัล 14th annual Agoda Gold Circle Awards (GCA) ประเทศที่มีที่พักได้รางวัลมากที่สุด
วันอาทิตย์ที่ 18 ธันวาคม 2565
18/12/2565
​โฆษกรัฐบาลเผย นายกฯปลื้ม ประเทศไทย คว้ารางวัล 14th annual Agoda Gold Circle Awards (GCA) ประเทศที่มีที่พักได้รางวัลมากที่สุด
​โฆษกรัฐบาลเผย นายกฯปลื้ม ประเทศไทย คว้ารางวัล 14th annual Agoda Gold Circle Awards (GCA) ประเทศที่มีที่พักได้รางวัลมากที่สุด
วันนี้ (วันที่ 18 ธันวาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่ในการประกาศรางวัล 14th annual Agoda Gold Circle Awards (GCA) ไทยเป็นประเทศที่มีที่พักได้รางวัลมากที่สุด จากแพลตฟอร์มจองที่พักยอดนิยม Agoda โดยประเทศไทยได้รับรางวัลนี้ ติดต่อกันเป็นปีที่ 4 แล้ว
โฆษกประจําสํานักนายกรัฐมนตรีเปิดเผยว่า เป็นรางวัลที่มอบให้แก่ที่พักที่เป็นหนึ่ง โดยผลสํารวจของรางวัลนี้ประเมินจากรีวิวของแขกผู้เข้าพักจริงต่อองค์ประกอบหลายๆ ด้าน ได้แก่ ความคุ้มค่า ราคา การบริการ และความยืดหยุ่น (flexibility) โดย Agoda จะมอบเครื่องหมาย Gold Circle Award ในหน้าเพจ ได้เครดิต Agoda Growth Express (AGX) ซึ่งจะช่วยให้โรงแรม รีสอร์ท หรือที่พักต่างๆ มีความโดดเด่น และสามารถค้นหาในแพลตฟอร์มได้ง่ายขึ้น นอกจากนี้ Agoda จะบริจาคต้นไม้กว่า 5,000 ต้น ให้กับ World Wide Fund for Nature (WWF) ในนามของผู้ที่ชนะรางวัล GCA อีกด้วย
รางวัลเหล่านี้ เป็นผลสืบเนื่องจากนโยบายผ่อนคลายมาตรการด้านการท่องเที่ยวในช่วงเวลาที่เหมาะสม โดยทําให้มีนักท่องเที่ยวเดินทางเข้าประเทศไทยอย่างต่อเนื่อง ซึ่งเมื่อวันที่ 10 ธันวาคม 2565 ที่ผ่านมา ประเทศไทยได้จัดงาน “Amazing Thailand 10 Million Celebrations” เพื่อฉลองที่ในปีนี้ มีนักท่องเที่ยวมาเยือน ประเทศไทยครบ 10 ล้านคน และมีแนวโน้มว่าจะมีจํานวนมากขึ้นในปีต่อ ๆ ไป
โดยประเทศไทยนั้นเป็นจุดมุ่งหมายที่สําคัญที่นักท่องเที่ยวต้องการมาเยือน เนื่องจากประเทศไทย มีธรรมชาติที่สวยงาม วัฒนธรรมอันดีงาม อีกทั้งผู้คนยังเป็นมิตร ซึ่งสร้างความประทับใจให้กับนักท่องเที่ยวเป็นอย่างมากแล้ว ที่พักที่สวยงาม ตอบโจทย์ความต้องการของนักท่องเที่ยว และมีการบริการที่เป็นมิตรกับผู้มาพัก ก็เป็นส่วนสําคัญที่ทําให้นักท่องเที่ยวติดใจการเดินทางมาเที่ยวประเทศไทย
"นายกรัฐมนตรีชื่นชมถึงศักยภาพของภาคอุตสาหกรรมการท่องเที่ยวไทย ซึ่งเกิดจากการทํางานอย่างหนักของหน่วยงานที่เกี่ยวข้อง ทั้งโรงแรม ที่พัก รีสอร์ท ในรูปแบบต่าง ๆ อุตสาหกรรมการบินและขนส่ง บริษัททัวร์ ธุรกิจนําเที่ยว กิจกรรมเพื่อการท่องเที่ยว ที่ให้ความร่วมมือกับนโยบายของรัฐบาล จนสามารถผ่านพ้นวิกฤตมาเข้าสู้ช่วงความฟื้นฟูด้วยกันได้ การที่ไทยเป็นประเทศที่มีที่พักรับรางวัล Agoda Gold Circle Awards มากที่สุด ติดต่อกันเป็นปีที่ 4 เป็นข้อพิสูจน์ว่า ภาคอุตสาหกรรมการท่องเที่ยวไทยมีมาตรฐาน เป็นอุตสาหกรรมที่เข้มแข็ง พร้อมปรับตัว และเป็นที่นิยมในกระแสโลก และขอขอบคุณทุกหน่วยงานทั้งภาครัฐและเอกชนที่ร่วมมือกันช่วยฟื้นฟูการท่องเที่ยวของไทย" นายอนุชาฯ กล่าว
รัฐบาลไทย-ข่าวทำเนียบรัฐบาล-ผลการออกรางวัลสลากกาชาดไทย “บัตรแรงงานเชิญรับโชค” กระทรวงแรงงาน ประจำปี 2565
วันอาทิตย์ที่ 18 ธันวาคม 2565
18/12/2565
ผลการออกรางวัลสลากกาชาดไทย “บัตรแรงงานเชิญรับโชค” กระทรวงแรงงาน ประจําปี 2565
ผลการออกรางวัลสลากกาชาดไทย “บัตรแรงงานเชิญรับโชค” กระทรวงแรงงาน ประจําปี 2565
วันที่ 18 ธันวาคม 2565 เวลา 16.15 น. นายบุญชอบ สุทธมนัสวงษ์ ปลัดกระทรวงแรงงาน ร่วมเป็นสักขีพยานการหมุนวงล้อออกรางวัลสลากกาชาดไทย “บัตรแรงงานเชิญรับโชค” กระทรวงแรงงาน ประจําปี 2565 โดยมี นางสาวบุปผา เรืองสุด รองปลัดกระทรวงแรงงาน ในฐานะนายกสมาคมแม่บ้านกระทรวงแรงงาน นางบุปผา พันธุ์เพ็ง รองปลัดกระทรวงแรงงาน นางโสภา เกียรตินิรชา หัวหน้าผู้ตรวจราชการกระทรวงแรงงาน นางดรุณี นิธิทวีกุล ผู้ตรวจราชการกระทรวงแรงงาน ในฐานะผู้ช่วยนายกสมาคมฯ พร้อมด้วย ผู้บริหารระดับสูงกระทรวงแรงงาน ร่วมเป็นสักขีพยานด้วย ณ เวทีกลาง เวที 2 สวนลุมพินี
สําหรับผลการออกรางวัลสลากกาชาดไทย “บัตรแรงงานเชิญรับโชค” กระทรวงแรงงาน ประจําปี 2565 มีดังนี้
รางวัลที่ 1 รถยนต์นั่งส่วนบุคคล ยี่ห้อ New Mazda 2 1.3 c จํานวน 1 รางวัล เลขที่ออก 50745
รางวัลที่ 2 สร้อยคอทองคําหนัก 2 บาท จํานวน 3 รางวัล เลขที่ออก 19182, 40879, 54818
รางวัลที่ 3 สร้อยคอทองคําหนัก 1 บาท จํานวน 5 รางวัล เลขที่ออก
34361, 43247, 51194, 35944, 49576
รางวัลที่ 4 สร้อยคอทองคําหนัก 2 สลึง จํานวน 8 รางวัล เลขที่ออก
11906, 34961, 43108, 19944,
39607, 47814, 21689, 41766
รางวัลเลขท้าย 3 ตัว หมุน 1 ครั้ง สร้อยคอทองคําหนัก 1 สลึง จํานวน 45 รางวัล เลขที่ออก 625
ทั้งนี้ ผู้ที่ถูกรางวัลสามารถนําใบสลากพร้อมด้วยบัตรประจําตัวประชาชนไปรับรางวัลได้ตั้งแต่วันที่ 19 ธันวาคม 2565 – 17 มีนาคม 2566 ระหว่างเวลา 09.00 - 16.00 น. โดยติดต่อขอรับรางวัลที่ กองกลาง สํานักงานปลัดกระทรวงแรงงาน ชั้น 4 กระทรวงแรงงาน ถนนมิตรไมตรี ดินแดงกรุงเทพมหานคร โทรศัพท์ : 022321144, 022321157 (ทั้งนี้หากพ้นกําหนดแล้วถือว่าสละสิทธิ์ในการรับรางวัล และมอบรางวัลให้กับสภากาชาดไทย) นอกจากนี้ยังสามารถตรวจผลการออกรางวัลเพิ่มเติมได้ที่ บอร์ดประชาสัมพันธ์ ชั้นล่าง อาคารกระทรวงแรงงาน สํานักงานแรงงานจังหวัด และศาลากลางจังหวัดทุกจังหวัด และทางเว็บไซต์กระทรวงแรงงาน https://www.mol.go.th
+++++++++++++++++++++
กองเผยแพร่และประชาสัมพันธ์
18 ธันวาคม 2565
รัฐบาลไทย-ข่าวทำเนียบรัฐบาล-‘รมช.มนัญญา’ ชื่นชมสหกรณ์วัดจันทร์ ชูความสำเร็จซูเปอร์มาร์เก็ตสหกรณ์
วันเสาร์ที่ 17 ธันวาคม 2565
‘รมช.มนัญญา’ ชื่นชมสหกรณ์วัดจันทร์ ชูความสําเร็จซูเปอร์มาร์เก็ตสหกรณ์
‘รมช.มนัญญา’ ชื่นชมสหกรณ์วัดจันทร์ ชูความสําเร็จซูเปอร์มาร์เก็ตสหกรณ์ ยอดขายสินค้าเกษตรกว่า 1.6 ล้านบาท
‘รมช.มนัญญา’ชื่นชมสหกรณ์วัดจันทร์ชูความสําเร็จซูเปอร์มาร์เก็ตสหกรณ์ยอดขายสินค้าเกษตรกว่า1.6ล้านบาท
นางสาวมนัญญาไทยเศรษฐ์รัฐมนตรีช่วยว่าการกระทรวงเกษตรและสหกรณ์ลงพื้นที่ตรวจเยี่ยมและพบปะสมาชิกสหกรณ์วัดจันทร์จํากัดสหกรณ์แห่งแรกของประเทศไทยตามโครงการขับเคลื่อนนโยบายการผลิตและการตลาดสินค้าเกษตรผ่านกลไกสหกรณ์ของกระทรวงเกษตรและสหกรณ์โดยมีนายวาทิตปัญญาคมรองผู้ว่าราชการจังหวัดพิษณุโลกนายวิศิษฐ์ศรีสุวรรณอธิบดีกรมส่งเสริมสหกรณ์ผู้บริหารกรมส่งเสริมสหกรณ์นายประภาสงามสงวนจํากัดประธานกรรมการสหกรณ์วัดจันทร์จํากัดหัวหน้าส่วนราชการเกษตรกรสมาชิกสหกรณ์เข้าร่วมณสหกรณ์วัดจันทร์จํากัดอ.เมืองจ.พิษณุโลก
รัฐมนตรีช่วยว่าการกระทรวงเกษตรและสหกรณ์กล่าวว่าได้เน้นย้ํานโยบายด้านสหกรณ์คือต้องเพิ่มประสิทธิภาพคุณภาพของผลผลิตลดความเสียหายจากกระบวนการผลิตสร้างมูลค่าเพิ่มให้ผลผลิตของสหกรณ์และกลุ่มเกษตรกรเพื่อความมั่นคงในอาชีพของสมาชิกโดยรวมซึ่งที่ผ่านมากระทรวงเกษตรฯได้สนับสนุนงบประมาณกว่า5ล้านบาทให้กับสหกรณ์วัดจันทร์จํากัดสร้างฉางลานตากและยังสนับสนุนเงินกู้ดอกเบี้ยต่ําเพื่อส่งเสริมให้มีการรวบรวมผลผลิตการเกษตรและจัดหาสินค้ามาจําหน่ายเป็นเงินกว่า44ล้านบาทวันนี้จึงอยากให้สหกรณ์เป็นที่พึ่งช่วยเหลือสมาชิกเกษตรกรโดยใช้ปัจจัยการผลิตพื้นฐานและเงินกู้ดอกเบี้ยต่ําให้เกิดประโยชน์สูงสุด”รมช.มนัญญากล่าว
ทั้งนี้ในการขับเคลื่อนการตลาดสินค้าเกษตรผ่านกลไกสหกรณ์สหกรณ์วัดจันทร์จํากัดได้ดําเนินธุรกิจในรูปแบบซูเปอร์มาร์เก็ตสหกรณ์ซึ่งเน้นการนําผลผลิตทางการเกษตร,ผลไม้ตามฤดูกาล,ผลิตภัณฑ์เกษตรแปรรูปจากสมาชิกสหกรณ์ทั้งในและต่างจังหวัดมาจําหน่ายให้กับสมาชิกและประชาชนทั่วไปโดยมีรูปแบบการจัดจําหน่ายณบริเวณด้านหน้าสหกรณ์รถโมบายจําหน่ายสินค้าเคลื่อนที่และช่องทางออนไลน์ซึ่งในปีที่ผ่านมาสหกรณ์มียอดจําหน่ายสินค้าเป็นจํานวนเงินทั้งสิ้น1,689,986บาทซึ่งกิจกรรมดังกล่าวถือว่าประสบความสําเร็จเป็นอย่างดี
โอกาสนี้รมช.เกษตรฯได้มอบใบประกาศนียบัตรผู้นําสมาชิกดีเด่นและสมาชิกดีเด่นของสหกรณ์วัดจันทร์จํากัดให้กับสมาชิกสหกรณ์ที่ได้รับรางวัลรวมทั้งสิ้น16รายและได้เยี่ยมชมโครงการซูเปอร์มาร์เก็ตของสหกรณ์การจําหน่ายผลผลผลิตจากเกษตรกรสมาชิกจากการเชื่อมโยงสินค้าจากสหกรณ์ต่างๆทั้งในจังหวัดพิษณุโลกและต่างจังหวัดอาทิส้มโอจากสหกรณ์การเกษตรบางคนทีจํากัดจังหวัดสมุทรสาคราม,ทุเรียนจากสหกรณ์การเกษตรบ้านฉางจํากัดและสหกรณ์นิคมวังไทรจังหวัดระยอง,แตงโมและข้าวโพดหวานผลิตภัณฑ์จากเกษตรกรสมาชิกสหกรณ์วัดจันทร์จํากัดเป็นต้นและได้ร่วมจัดกระเช้าของขวัญปีใหม่กับสมาชิกสหกรณ์เพื่อเป็นการประชาสัมพันธ์“โครงการส่งความสุขในเทศกาลปีใหม่ด้วยสินค้าสหกรณ์ปี2566”
สําหรับสหกรณ์วัดจันทร์จํากัดเป็นสหกรณ์แห่งแรกของประเทศไทยก่อตั้งเมื่อวันที่26กุมภาพันธ์2459สหกรณ์ได้ดําเนินกิจกรรมสหกรณ์ในการดูแลสมาชิกสหกรณ์ในพื้นที่อําเภอเมืองจังหวัดพิษณุโลกปัจจุบันมีสมาชิกสามัญ4,690คนสมาชิกสมทบ2,755คนรวมทั้งสิ้น7,445คนโดยมีรูปแบบธุรกิจที่ให้บริการ4รูปแบบประกอบด้วย1.ธุรกิจสินเชื่อ2.ธุรกิจจัดหาสินค้ามาจําหน่ายให้กับสมาชิก3.ธุรกิจรวบรวมข้าวเปลือกและ4.ธุรกิจแปรรูป(น้ําดื่ม)โดยสถานะทางการเงินณปีบัญชีล่าสุด31มีนาคม2565สหกรณ์มีทุนดําเนินงานทั้งสิ้น376,443,772.09บาทมีทุนเรือนหุ้นของสมาชิกจํานวน86,100,840บาทผลประกอบการมีกําไร3,843,934.60บาท
รัฐบาลไทย-ข่าวทำเนียบรัฐบาล-ดีอีเอส เตือนระวัง! มิจฉาชีพหลอกลงแอป Remote access อาจสูญเงินหมดบัญชี
วันอาทิตย์ที่ 18 ธันวาคม 2565
ดีอีเอส เตือนระวัง! มิจฉาชีพหลอกลงแอป Remote access อาจสูญเงินหมดบัญชี
ดีอีเอส เตือนระวัง! มิจฉาชีพหลอกลงแอป Remote access อาจสูญเงินหมดบัญชี
ดีอีเอสเตือนประชาชนและนักธุรกิจอย่าหลงเชื่อโหลดแอพพลิเคชันRemote accessเด็ดขาดเนื่องจากมิจฉาชีพอาจถอนเงินจากบัญชีธนาคารออนไลน์ของท่านหมดตัว
​นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าจากกรณีที่มิจฉาชีพมีการโทรศัพท์ส่งข้อความSMSและส่งข้อความผ่านโซเชียลมีเดียเชิญชวนให้ประชาชนเจ้าของธุรกิจโหลดแอพพลิเคชันRemote accessลงบนมือถือหรือแจ้งให้ท่านกรอกข้อมูลธุรกิจของท่านผ่านเว็บไซต์กระทรวงพาณิชย์และเว็บไซต์ต่างๆกระทรวงดิจิทัลเพื่อเศรษฐกิจและสังคม(ดีอีเอส)ขอให้ทุกท่านโปรดอย่าหลงเชื่อในการโหลดแอพพลิเคชันRemote accessหรือให้ข้อมูลธุรกิจของท่านกับบุคคลอื่นโดยเด็ดขาดเนื่องจากหากท่านโหลดแอพพลิเคชันหรือกรอกข้อมูลธุรกิจที่สําคัญของท่านแล้วจะทําให้ผู้ไม่หวังดีและมิจฉาชีพสามารถเข้าถึงข้อมูลส่วนตัวข้อมูลบัญชีธนาคารออนไลน์ข้อมูลธุรกิจและข้อมูลอื่นๆที่สําคัญของท่านบนมือถือได้โดยมิจฉาชีพสามารถที่จะเข้าถึงข้อมูลผ่านแอพพลิเคชันและเว็บไซต์ได้
​     นอกจากนี้มิจฉาชีพยังมีการกระทําผิดในรูปแบบต่างๆอาทิถอนเงินจากบัญชีธนาคารของท่านจนหมดโดยที่ท่านไม่รู้ตัวและมิจฉาชีพสามารถที่จะควบคุมการทําธุรกรรมต่างๆบนมือถือของท่านซึ่งจะทําให้ท่านได้รับความเสียหายอีกด้วย กระทรวงดีอีเอสจึงขอให้ท่านโปรดระมัดระวังมิจฉาชีพหากท่านได้รับข้อมูลผิดปกติจากบุคคลที่ไม่คุ้นเคยขอให้ท่านระงับการทํากิจกรรมใดๆเพื่อความปลอดภัยจากการทํากิจกรรมต่างๆผ่านโทรศัพท์ข้อความSMS และสื่อสังคมออนไลน์
​“ทางกระทรวงจะติดตามความเคลื่อนไหวข้อความที่ปิดปรกติในทุกช่องทางอย่างต่อเนื่องหากท่านได้รับการแจ้งข้อมูลที่ผิดปรกติผ่านSMSหรือทางโทรศัพท์เพื่อป้องกันความเสียหายที่จะเกิดขึ้นและขอให้ท่านตระหนักรู้เท่าทันมิจฉาชีพในรูปแบบต่างๆโดยท่านสามารถแจ้งเบาะแสได้ทางสายด่วนโทร1212”และนางสาวนพวรรณกล่าว
_________________
รัฐบาลไทย-ข่าวทำเนียบรัฐบาล-​นายกฯหนุน ศอ.บต.จับมือเชฟชุมพล ดัน “น้ำบูดูสายบุรี” สู่ตลาดโลก รังสรรค์เมนูขยายตลาดกลุ่มใหม่
วันอาทิตย์ที่ 18 ธันวาคม 2565
18/12/2565
​นายกฯหนุน ศอ.บต.จับมือเชฟชุมพล ดัน “น้ําบูดูสายบุรี” สู่ตลาดโลก รังสรรค์เมนูขยายตลาดกลุ่มใหม่
​นายกฯหนุน ศอ.บต.จับมือเชฟชุมพล ดัน “น้ําบูดูสายบุรี” สู่ตลาดโลก รังสรรค์เมนูขยายตลาดกลุ่มใหม่
นางสาวรัชดา ธนาดิเรก รองโฆษกประจําสํานักนายกรัฐมนตรี ในฐานะกรรมการผู้แทนพิเศษของรัฐบาลในการแก้ปัญหาจังหวัดชายแดนใต้ เปิดเผยว่า นายกรัฐมนตรี พลเอกประยุทธ์ จันทร์โอชา ชื่นชมความร่วมมือจากทุกภาคส่วนในการผลักดัน soft power อัตลักษณ์ท้องถิ่นจังหวัดชายแดนใต้ เพื่อสร้างมูลค่าทางเศรษฐกิจ เพื่มรายได้แก่ประชาชน โดยล่าสุด ศูนย์อํานวยการบริหารจังหวัดชายแดนภาคใต้ (ศอ.บต.) มีโครงการเรือธง “สายบุรี บูดู สู่ตลาดโลก” ซึ่งจะร่วมมือกับเชฟชุมพล แจ้งไพร ในการพัฒนารสชาติน้ําบูดูให้ตรงกับรสนิยมผู้บริโภคต่างชาติมากขึ้น รวมถึงพัฒนาเมนูอาหารที่มีน้ําบูดูเป็นส่วนประกอบให้หลากหลาย เพื่อส่งเสริมการบริโภค สร้างความสนใจจากผู้บริโภคกลุ่มใหม่
นางสาวรัชดา กล่าวว่า น้ําบูดูเป็นมรดกทางวัฒนธรรมของชาวมลายูมุสลิมทั้งในพื้นที่จังหวัดชายแดนใต้และมาเลเซีย และเป็นสินค้าเศรษฐกิจของคนในพื้นที่ ผลิตเป็นอุตสาหกรรมส่งในประเทศและส่งออกไปยังหลายประเทศ เช่น มาเลเซีย และอินโดนีเซีย ทั้งนี้ พลเรือตรี สมเกียรติ ผลประยูร เลขาธิการ ศอ.บต. ได้รายงานต่อนายกรัฐมนตรีว่า ตลาดส่งออกสินค้าน้ําบูดูของไทยมีโอกาสเติบโตอีกมาก ทางศอ.บต.จึงกําหนดโครงการเรือธงขับเคลื่อนเพื่อส่งเสริมการบริโภคในประเทศและขยายตลาดสู่ตลาดฮาลาลทั่วโลกให้มากยิ่งขึ้น โดยเลือกน้ําบูดู อ.สายบุรี จ.ปัตตานี เป็นพื้นที่นําร่อง เพราะเป็นแหล่งผลิตใหญ่ เป็นต้นน้ําในการพัฒนาน้ําบูดูให้เป็นที่รู้จัก ที่ผ่านมามีการแปรรูปให้ทานง่ายขึ้น เช่น ทําเป็นผงบรรจุซอง อัดแท่งใส่กล่อง เพื่อยืดอายุการรับประทาน มีหลายระดับความเค็มให้เลือก และพัฒนาให้เป็นส่วนผสมของอาหารอื่นๆ
ภายใต้โครงการ “สายบุรี บูดู สู่ตลาดโลก” ทางศอ.บต จะเป็นหลักในการขับเคลื่อนร่วมกับส่วนราชการต่างๆ ภาคเอกชน และประชาชน มีเชฟชุมพลฯ เป็นผู้ให้คําแนะนําเรื่องคุณภาพ รสชาติ และรังสรรค์เมนูน้ําบูดูเพื่อส่งเสริมการบริโภค เพิ่มเติมจาก ข้าวยํา บูดูทรงเครื่อง ซึ่งเป็นที่รู้จักโดยทั่วไปเป็นอย่างดี ขณะที่ภาคเอกชนที่จะเข้าร่วม จะต้องมีโรงงานที่กระบวนการผลิตได้มาตราฐานสากลและฮาลาล ทั้งนี้ ยังมีกลุ่มวิสาหกิจชุมชนซึ่งเป็นองค์ประกอบสําคัญในห่วงโซ่การผลิตด้วย นั่นหมายความว่า โครงการนี้จะสามารถสร้างอาชีพและรายได้แก่ประชาชนในละแวกได้เป็นจํานวนมาก ครอบคลุมกลุ่มชาวประมง เกษตรกร และกลุ่มแม่บ้าน ส่งผลต่อการยกระดับคุณภาพชีวิตคนในชุมชนอย่างยั่งยืน
“เมื่อวันศุกร์ที่ผ่านมา ในงานแถลงผลงานการขับเคลื่อนการพัฒนาจังหวัดชายแดนใต้ ที่ทําเนียบรัฐบาล นายกฯได้สั่งซื้อน้ําบูดูจากบูธที่มาร่วมแสดงผลงาน ท่านบอกว่าชอบทาน และยังกล่าวให้ความเชื่อมั่นว่า น้ําบูดู จะเป็นอีกหนึ่งสินค้าsoft power ที่จะสร้างชื่อเสียง สร้างรายได้แก่คนในพื้นที่อย่างแน่นอน โดยเฉพาะการส่งออกไปยังตลาดฮาลาล เพราะสินค้าจากประเทศไทยมีชื่อเสียงดีอยู่แล้ว รัฐบาลให้การสนับสนุนอย่างเต็มที่ เพื่อชีวิตความเป็นอยู่ที่ดีและสันติสุขอันยั่งยืนของปลายด้ามขวานไทย” นางสาวรัชดา กล่าว
รัฐบาลไทย-ข่าวทำเนียบรัฐบาล-“ธนกร”เผย”นายกฯ”กำชับทุกหน่วยงานช่วยชาวบ้านประสบอุทกภัยที่ภาคใต้ สงขลา นครศรีธรรมราช ท่วมหนัก
วันอาทิตย์ที่ 18 ธันวาคม 2565
18/12/2565
“ธนกร”เผย”นายกฯ”กําชับทุกหน่วยงานช่วยชาวบ้านประสบอุทกภัยที่ภาคใต้ สงขลา นครศรีธรรมราช ท่วมหนัก
“ธนกร”เผย”นายกฯ”กําชับทุกหน่วยงานช่วยชาวบ้านประสบอุทกภัยที่ภาคใต้ สงขลา นครศรีธรรมราช ท่วมหนัก
นายธนกร วังบุญคงชนะ รัฐมนตรีประจําสํานักนายกรัฐมนตรี เปิดเผยว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความห่วงใยและไม่นิ่งนอนใจในปัญหาความเดือดร้อนของพี่น้องประชาชน ที่ได้รับผลกระทบจากฝนที่ตกหนักหลายพื้นที่ภาคใต้ ส่งผลให้เกิดสถานการณ์น้ําท่วมฉับพลัน อาทิ จังหวัดนครศรีธรรมราช และสงขลา จํานวนหลายจุด ซึ่งตนเองเพิ่งลงพื้นที่ตรวจราชการและติดตามความพร้อมการรับมือสถานการณ์อุทกภัย ณ จังหวัดสงขลา เมื่อวันเสาร์ที่ 17 ธันวาคม 2565 และลงพื้นที่จังหวัดนครศรีธรรมราชเมื่อสัปดาห์ที่ผ่านมา (9 ธันวาคม 2565) และได้ติดตามการแก้ไขปัญหาความเดือดร้อนของประชาชนที่ประสบอุทกภัย โดยได้รายงานถึงสถานการณ์ล่าสุด รวมถึงความเดือดร้อนที่พี่น้องกําลังเผชิญอยู่ให้กับท่านนายกฯ ทราบ และท่านนายกฯ ได้กําชับให้ทุกหน่วยงานเข้าไปช่วยแก้ไขปัญหาและเยียวยา รวมถึงหามาตรการช่วยเหลือหลังจากสถานการณ์กลับเข้าสู่ภาวะปกติแล้วให้ถูกจุดและรวดเร็วที่สุดอย่างเร่งด่วนให้ทันท่วงที
โดยขณะนี้หน่วยงานที่เกี่ยวข้องได้ระดมกําลังเข้าช่วยเหลือพื้นที่ที่ได้รับผลกระทบอย่างเต็มที่ทั้งหน่วยงานปภ.ในจังหวัดได้ประสานงานกับองค์กรปกครองส่วนท้องถิ่น และหน่วยทหารที่ตั้งอยู่ในพื้นที่ได้ออกไปช่วยเหลือบรรเทาผลกระทบในเบื้องต้น เป็นการเร่งด่วนแล้ว พร้อมทั้งให้หน่วยงานที่เกี่ยวข้องเฝ้าระวังน้ําล้นตลิ่ง ตามลุ่มน้ําสายสําคัญใน จ.สุราษฎร์ธานี จ.สงขลา จ.ปัตตานี จ.ยะลา และ จ.นราธิวาส
ทั้งนี้ นายกรัฐมนตรี ได้กําชับให้หน่วยงานเกี่ยวข้องเฝ้าระวัง เตรียมความพร้อม ช่วยเหลือประชาชนพื้นที่เสี่ยงและการเตรียมพร้อมรับสถานการณ์ ไปจนถึงวันที่ 20 ธันวาคม 2565 อีกทั้งได้สั่งการทุกหน่วยงานที่เกี่ยวข้องติดตามสภาพอากาศและสถานการณ์น้ําในพื้นที่อย่างใกล้ชิด โดยเฉพาะการบริหารจัดการน้ํา การแจ้งเตือนประชาชน การเผชิญเหตุและการให้ความช่วยเหลือประชาชน เพื่อลดผลกระทบจากสถานการณ์ที่เกิดขึ้น ซึ่งทางรัฐบาลพร้อมที่จะดูแลให้ความช่วยเหลือ เยียวยาทุกครัวเรือนอย่างรวดเร็ว ทั่วถึง และครอบคลุมมากที่สุด พร้อมขอเป็นกําลังใจแก่เจ้าหน้าที่ผู้ปฏิบัติงานในทุกระดับที่ร่วมกันปฏิบัติงานอย่างเต็มที่ รวมถึงพี่น้องประชาชนผู้ประสบอุทกภัย สามารถติดตามสายด่วนกรมป้องกันและบรรเทาสาธารณภัย หมายเลข 1784 ได้ตลอด 24 ชั่วโมง รวมทั้งสื่อของกรมประชาสัมพันธ์ ทั้งสื่อวิทยุโทรทัศน์ , วิทยุกระจายเสียง , สื่อออนไลน์ ที่จะเป็นสื่อกลางแจ้งเตือนภัยไปยังพี่น้องประชาชน เพื่อให้ได้รับการอพยพในพื้นที่ประสบภัยและได้รับการช่วยเหลืออย่างทันท่วงที
รัฐบาลไทย-ข่าวทำเนียบรัฐบาล-รองปลัดกระทรวงเกษตรและสหกรณ์ เข้าร่วมการประชุมมอบนโยบายเตรียมความพร้อมรับมือสถานการณ์ไฟป่า หมอกควัน และฝุ่นละอองในพื้นที่ภาคเหนือ ปี 2566
วันจันทร์ที่ 26 ธันวาคม 2565
รองปลัดกระทรวงเกษตรและสหกรณ์ เข้าร่วมการประชุมมอบนโยบายเตรียมความพร้อมรับมือสถานการณ์ไฟป่า หมอกควัน และฝุ่นละอองในพื้นที่ภาคเหนือ ปี 2566
รองปลัดกระทรวงเกษตรและสหกรณ์ เข้าร่วมการประชุมมอบนโยบายเตรียมความพร้อมรับมือสถานการณ์ไฟป่า หมอกควัน และฝุ่นละอองในพื้นที่ภาคเหนือ ปี 2566
เมื่อวันที่ 26 ธันวาคม พ.ศ. 2565 นายเศรษฐเกียรติ กระจ่างวงษ์ รองปลัดกระทรวงเกษตรและสหกรณ์ ได้รับมอบหมายจากปลัดกระทรวงเกษตรและสหกรณ์ ให้เข้าร่วมการประชุมมอบนโยบายเตรียมความพร้อมรับมือสถานการณ์ไฟป่า หมอกควัน และฝุ่นละอองในพื้นที่ภาคเหนือ ปี 2566 โดยมีพลเอก ประวิตร วงษ์สุวรรณ รองนายกรัฐมนตรี เป็นประธาน และมีปลัดกระทรวงฯ/ผู้แทน 11 กระทรวง ผู้ว่าราชการจังหวัด 17 จังหวัด และหน่วยงานที่เกี่ยวข้องในพื้นที่ภาคเหนือ เข้าร่วม ณ ศูนย์ประชุมและแสดงสินค้านานาชาติ GMS อาคารเจียงราย จังหวัดเชียงราย
สําหรับการประชุมดังกล่าว ได้รับทราบการเตรียมความพร้อมรับมือสถานการณ์ไฟป่า หมอกควัน และฝุ่นละอองในพื้นที่ภาคเหนือ ปี 2566 ทั้งในพื้นที่เมือง พื้นที่ป่า และพื้นที่เกษตรกรรม ในส่วนของกระทรวงเกษตรและสหกรณ์ ได้มีมาตรการป้องกัน แก้ไข ปัญหาในพื้นที่เกษตรกรรม 3 มาตรการ ดังนี้
มาตรการที่ 1 การสร้างการรับรู้ รณรงค์ และประชาสัมพันธ์
มาตรการที่ 2 การป้องกันและเฝ้าระวังพื้นที่เสี่ยง
มาตรการที่ 3 การส่งเสริมและสร้างเครือข่ายในการงดเผาในพื้นที่เกษตรกรรม
โดยมีเป้าหมายลดจุดสะสมความร้อนในพื้นที่การเกษตรลดลง ร้อยละ 10 จากปี 2565
ทั้งนี้ พลเอกประวิตร วงษ์สุวรรณ ได้เน้นย้ําให้กระทรวงและสหกรณ์ ดําเนินการ ดังนี้
1.เฝ้าระวัง ป้องปราม ระงับ ยับยั้ง การเผาในพื้นที่เกษตรกรรมอย่างเคร่งครัด โดยประชาสัมพันธ์เชิงรุกสร้างการรับรู้ให้แก่เกษตรกร
2.สร้างเครือข่ายเกษตรกรงดการเผา และขยายเครือข่าย เพื่อปรับเปลี่ยนวิถีชีวิตให้เป็นเกษตรปลอดการเผา
3.ส่งเสริมการใช้ประโยชน์จากเศษวัสดุทางการเกษตร สร้างมูลค่า พัฒนาเศรษฐกิจชุมชน บนหลักการ BCG
นอกจากนี้ ประธานฯ ได้เยี่ยมชมนิทรรศการการเตรียมความพร้อมรับมือ สถานการณ์ไฟป่า และปล่อยขบวนคาราวาน การป้องกันและแก้ไขปัญหา 3 พื้นที่ “เมือง ป่า เกษตรกร” ด้วย
รัฐบาลไทย-ข่าวทำเนียบรัฐบาล-​กระทรวงวัฒนธรรม พัฒนาศักยภาพยาวชนรุ่นใหม่
วันอังคารที่ 27 ธันวาคม 2565
​กระทรวงวัฒนธรรม พัฒนาศักยภาพยาวชนรุ่นใหม่
​กระทรวงวัฒนธรรม พัฒนาศักยภาพยาวชนรุ่นใหม่
กระทรวงวัฒนธรรม พัฒนาศักยภาพยาวชนรุ่นใหม่
เมื่อเร็วๆนี้ นางยุถิกา อิศรางกูร ณ อยุธยา รองปลัดกระทรวงวัฒนธรรม ประธานเปิดการอบรมเชิงปฏิบัติการพัฒนาเยาวชนรุ่นใหม่ เสริมสร้างครอบครัวคุณธรรม ระดับภาค (Seed Thailand) รุ่นที่ 1 กลุ่มจังหวัดภาคกลาง ภาคตะวันออก และกรุงเทพมหานคร เพื่อพัฒนาศักยภาพยาวชนรุ่นใหม่ ให้รู้เท่าทันโลกยุคดิจิทัล ส่งเสริมการผลิตสื่อเชิงสร้างสรรค์ และการสร้างภูมิคุ้มกันทางสังคม ตลอดจนเสริมสร้างศักยภาพการดําเนินงานเครือข่ายเฝ้าระวังทางวัฒนธรรม และเครือข่ายครอบครัวให้เกิดความเข้มแข็งได้อย่างเป็นรูปธรรม โดยมีนายศิริศักดิ์ ศิริมังคะลา รองผู้ว่าราชการจังหวัดสมุทรสงคราม พร้อมด้วยนางสาวฐิต์ณัฐ สมบัติศิริ ผู้ช่วยปลัดกระทรวงวัฒนธรรม และผู้บริหารกระทรวงวัฒนธรรม และมีเยาวชนเข้าร่วมกิจกรรมกว่า 70 คน ณ โรงแรมริเวอร์ตัน อัมพวา อําเภอเมืองฯ จังหวัดสมุทรสงคราม และศึกษาดูงาน ณ ศูนย์เรียนรู้เศรษฐกิจพอเพียงบ้านสารภี และชุมชนคุณธรรมวัดแก่นจันทน์เจริญ (บ้านบางพลับ) อําเภอบางคนที จังหวัดสมุทรสงคราม
รัฐบาลไทย-ข่าวทำเนียบรัฐบาล-สธ. เผย สถานการณ์ผู้ป่วยโควิด 19 เริ่มมีแนวโน้มลดลง ช่วงเทศกาลปีใหม่ประชาชนใช้ชีวิตได้ปกติย้ำต้องรับวัคซีนให้ครบ 4 เข็ม
วันอังคารที่ 27 ธันวาคม 2565
สธ. เผย สถานการณ์ผู้ป่วยโควิด 19 เริ่มมีแนวโน้มลดลง ช่วงเทศกาลปีใหม่ประชาชนใช้ชีวิตได้ปกติย้ําต้องรับวัคซีนให้ครบ 4 เข็ม
ปลัดกระทรวงสาธารณสุข เผย ผู้ป่วยโรคโควิด 19 สัปดาห์นี้มีผู้ป่วย 2,900 ราย เฉลี่ย 414 รายต่อวัน ส่วนผู้ป่วยอาการหนักและเสียชีวิตยังคงตัว กทม. ปริมณฑล จังหวัดท่องเที่ยวผู้ติดเชื้อลดลง ช่วงปีใหม่ประชาชนใช้ชีวิตได้ตามปกติ ย้ําต้องฉีดวัคซีนให้ครบ 4 เข็ม
ปลัดกระทรวงสาธารณสุข เผย ผู้ป่วยโรคโควิด 19 สัปดาห์นี้มีผู้ป่วย 2,900 ราย เฉลี่ย 414 รายต่อวัน ส่วนผู้ป่วยอาการหนักและเสียชีวิตยังคงตัว กทม. ปริมณฑล จังหวัดท่องเที่ยวผู้ติดเชื้อลดลง ช่วงปีใหม่ประชาชนใช้ชีวิตได้ตามปกติ ย้ําต้องฉีดวัคซีนให้ครบ 4 เข็ม ส่วนยาและเตียงมีเพียงพอรองรับ คาดการณ์ปี 2566 จะเป็นการระบาดตามฤดูกาล
วันนี้ (27 ธันวาคม 2565) ที่กระทรวงสาธารณสุข จ.นนทบุรี นพ.โอภาส การย์กวินพงศ์ ปลัดกระทรวงสาธารณสุข กล่าวภายหลังประชุมติดตามสถานการณ์ กรณีโรคโควิด 19 ว่า สถานการณ์โรคโควิด 19 ของประเทศ ในสัปดาห์ที่ 51 (18-24 ธันวาคม 2565) มีผู้ป่วยเข้ารักษาในโรงพยาบาล 2,900 ราย เฉลี่ย 414 รายต่อวัน แนวโน้มผู้ป่วยลดลงต่อเนื่องมา 4 สัปดาห์ ผู้ป่วยปอดอักเสบมี 621 ราย ผู้ป่วยใส่ท่อช่วยหายใจ 413 ราย และผู้เสียชีวิต 89 ราย เฉลี่ย 12 รายต่อวัน แนวโน้มยังคงตัว ที่สําคัญคือผู้เสียชีวิตยังคงเป็นกลุ่ม 608 เกือบ 100% ปัจจัยหลักมาจากการไม่ได้รับวัคซีน ได้รับวัคซีนไม่ครบ ไม่ได้รับเข็มกระตุ้น หรือได้รับเข็มกระตุ้นมานานเกิน 3 เดือน ทั้งนี้ สถานการณ์ภาพรวมพื้นที่ กทม. ปริมณฑล และจังหวัดท่องเที่ยว พบผู้ติดเชื้อโควิด 19 ลดลง ขณะที่จังหวัดรองมีแนวโน้มผู้ติดเชื้อคงตัว
นพ.โอภาสกล่าวต่อว่า สําหรับช่วงเทศกาลปีใหม่ 2566 ที่จะมีกิจกรรมรวมกลุ่มคนจํานวนมากนั้น ประชาชนสามารถใช้ชีวิตได้ตามปกติ โดยกระทรวงสาธารณสุขได้ย้ํามาตรการ ได้แก่ 1.การฉีดวัคซีนให้ครบ 4 เข็ม โดยจะเพิ่มสถานที่ฉีดวัคซีน โดยเฉพาะ กทม. ปริมณฑล และจังหวัดท่องเที่ยว 2.การรักษาได้ทันเวลา โดยผู้ป่วยกลุ่ม 608 ที่ไม่ได้รับวัคซีน หรือได้รับมาแล้วเกิน 6 เดือน จะพิจารณาให้ภูมิคุ้มกันสําเร็จรูป (Long Acting Antibody : LAAB) ในกลุ่มเสี่ยงก่อนมีอาการป่วย 3.ผู้ที่ไปสถานที่เสี่ยง กิจกรรมรวมกลุ่มคนจํานวนมากในช่วง 5 วัน ให้งดใกล้ชิดผู้สูงอายุที่ไม่ได้รับวัคซีนหรือรับนานเกิน 6 เดือน 4.กลุ่ม 608 ที่ไม่ได้รับวัคซีน หรือได้รับมานานเกิน 6 เดือน ขอให้หลีกเลี่ยงการรับประทานอาหาร ดื่มสุราร่วมกับผู้อื่น หรือร่วมกิจกรรมที่มีคนจํานวนมากโดยไม่สวมหน้ากากอนามัย และ 5.สวมหน้ากากอนามัยในสถานที่สาธารณะ โรงพยาบาล ห้างสรรพสินค้า และขนส่งสาธารณะ ทั้งนี้ จะมีการเฝ้าระวังโรคในสถานพยาบาลและสถานที่เสี่ยงอย่างต่อเนื่อง คาดการณ์ว่าปี 2566 จะพบการระบาดของโรคในลักษณะการระบาดตามฤดูกาลเหมือนกับโรคไข้หวัดใหญ่
สําหรับยารักษาและเตียงรับผู้ป่วยในโรงพยาบาล ข้อมูลวันที่ 25 ธันวาคม 2565 มียาฟาวิพิราเวียร์คงเหลือ 1.53 ล้านเม็ด ยาโมลนูพิราเวียร์ 17.62 ล้านเม็ด ส่วนอัตราการครองเตียงอยู่ที่ 12.2% โดยเตียงระดับ 3 อัตราการครองเตียงอยู่ที่ 40.5% ถือว่ายังมีเพียงพอรองรับสถานการณ์
*************************************** 27 ธันวาคม 2565
รัฐบาลไทย-ข่าวทำเนียบรัฐบาล-PM meets with Co-founder and Chairman of BGI Group
วันอังคารที่ 27 ธันวาคม 2565
27/12/2565
PM meets with Co-founder and Chairman of BGI Group
PM meets with Co-founder and Chairman of BGI Group
December 27, 2022, at 0830hrs, at the Purple Room, Thai Khu Fah Building, Government House, Mr. Wang Jian, Co-founder and Chairman of BGI Group, paid a courtesy call on Prime Minister and Defense Minister Gen. Prayut Chan-o-cha. Deputy Secretary-General to the Prime Minister and Acting Government Spokesperson Anucha Burapachaisri disclosed gist of the meeting as follows:
The Prime Minister expressed pleasure to meet with BGI Co-founder and Chairman, and thanked the company for supporting the Thai Government in its battle against the COVID-19 pandemic through donating Huo-Yan Air Laboratory, a complete, high-throughput nucleic acid testing platform developed by BGI Genomics. He was also pleased with the meeting between Mr. Wang Jian and representatives of Ministry of Public Health and the Eastern Economic Corridor (EEC) to discuss medical and medical genomics cooperation in a tangible manner. Thailand stands ready to become the region’s medical genomics hub as the country is internationally recognized for its quality medical personnel and advanced medical development. At the policy level, Thailand has mapped out genomics development plan, in collaboration with 22 partner agencies. The Prime Minister hoped that the Thai Government and BGI could further tightened cooperation in this area.
BGI Co-founder and Chairman expressed appreciation toward the Prime Minister for the meeting. BGI has forged cooperation with Thailand for 25 years, and his visit to the country this time is to explore further investment opportunity and tighten cooperation with the Thai Government. Both parties also discussed exchange of knowledge and expertise and personnel training, as well as advanced technology transfer, for national development.
รัฐบาลไทย-ข่าวทำเนียบรัฐบาล-รัฐบาลห่วงผู้บริโภคส่งทีมเฉพาะกิจตรวจคุณภาพกระเช้าปีใหม่ทั่วประเทศ
วันอังคารที่ 27 ธันวาคม 2565
27/12/2565
รัฐบาลห่วงผู้บริโภคส่งทีมเฉพาะกิจตรวจคุณภาพกระเช้าปีใหม่ทั่วประเทศ
วันจันทร์ที่  27 ธันวาคม 2565
ต่อจากนี้ไป ขอเชิญรับฟังไทยคู่ฟ้า
รัฐบาลห่วงใยผู้บริโภคส่งเจ้าหน้าที่สาธารณสุขและทีมสายตรวจเฉพาะกิจของพาณิชย์จังหวัด
ลงพื้นที่ตรวจสอบคุณภาพและราคากระเช้าของขวัญปีใหม่ทั่วประเทศ
โดยหากพบการกระทําความผิดเอาเปรียบผู้บริโภค เช่น ไม่ปิดป้ายแสดงราคา ปรับไม่เกิน 10,000 บาท
จําหน่ายราคาสูงเกินสมควร กักตุนสินค้า และปฏิเสธการขาย ต้องโทษจําคุก 7 ปี ปรับไม่เกิน 140,000 บาท
หรือทั้งจําทั้งปรับ หากประชาชนไม่ได้รับความเป็นธรรมในการซื้อสินค้าร้องเรียนได้ที่สายด่วน
กรมการค้าภายใน 1569 กรณีได้รับบริการหรือซื้อสินค้าแล้วไม่ได้รับความเป็นธรรม ร้องเรียนได้ทางเว็บไซต์
สคบ. www.ocpb.go.th และแอปพลิเคชัน OCPB Connect ซึ่งติดตามสถานะการร้องเรียนได้ 24 ชั่วโมง
หรือร้องเรียนผ่านสายด่วน สบค. โทร. 1166
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รฟม. เตรียมพร้อมมาตรการความปลอดภัยในเส้นทางก่อสร้างโครงการรถไฟฟ้าทุกสาย
วันอังคารที่ 27 ธันวาคม 2565
รฟม. เตรียมพร้อมมาตรการความปลอดภัยในเส้นทางก่อสร้างโครงการรถไฟฟ้าทุกสาย
เพื่อให้ประชาชนเดินทางสะดวกและปลอดภัยในเทศกาลปีใหม่ 2566
ตามที่ นายศักดิ์สยาม ชิดชอบ รัฐมนตรีว่าการกระทรวงคมนาคม มอบนโยบายให้ทุกหน่วยงานในสังกัดเตรียมพร้อมมาตรการอํานวยความสะดวกและปลอดภัยรองรับการเดินทางของประชาชนช่วงเทศกาลปีใหม่ 2566 นั้น
นายภคพงศ์ ศิริกันทรมาศ ผู้ว่าการการรถไฟฟ้าขนส่งมวลชนแห่งประเทศไทย (รฟม.) กระทรวงคมนาคมเปิดเผยว่า รฟม. ได้สั่งการให้โครงการรถไฟฟ้าที่อยู่ในความรับผิดชอบของ รฟม. และอยู่ระหว่างดําเนินงานก่อสร้างงานโยธา ได้แก่ โครงการรถไฟฟ้าสายสีส้ม (ตะวันออก) ช่วงศูนย์วัฒนธรรมแห่งประเทศไทย - มีนบุรี (สุวินทวงศ์) โครงการรถไฟฟ้าสายสีชมพู ช่วงแคราย - มีนบุรี โครงการรถไฟฟ้าสายสีเหลือง ช่วงลาดพร้าว - สําโรง และโครงการรถไฟฟ้าสายสีม่วง ช่วงเตาปูน - ราษฎร์บูรณะ (วงแหวนกาญจนาภิเษก) เตรียมความพร้อมในการอํานวยความสะดวกและความปลอดภัยในบริเวณพื้นที่ก่อสร้างโครงการ เพื่อรองรับการเดินทางของประชาชนที่จะเดินทางกลับภูมิลําเนา หรือเดินทางไปท่องเที่ยวในช่วงเทศกาลปีใหม่ 2566 โดยให้ผู้รับจ้างงานโยธาทั้ง 4 โครงการปฏิบัติตามมาตรการความปลอดภัยในงานก่อสร้างอย่างเคร่งครัด หมั่นตรวจสอบและจัดสภาพหน้างานให้อยู่ในสภาพเรียบร้อย เช่น การขยับแนวแบริเออร์เพื่อเพิ่มช่องจราจรการจัดแนวแบริเออร์ให้เป็นระเบียบ การปิดกั้นพื้นที่ก่อสร้างและช่องเปิดต่าง ๆ การจัดเก็บอุปกรณ์เครื่องมือ เครื่องจักรให้เรียบร้อยและปลอดภัยไม่กีดขวางการจราจร ติดตั้งป้ายเตือน ป้ายทางเบี่ยง ทางเลี่ยง และปิดกั้นแนวรั้วคอนกรีตบริเวณจุดที่เป็นอันตรายให้เรียบร้อย รวมถึงการติดตั้งไฟส่องสว่างให้ชัดเจน การตรวจสอบอุปกรณ์ไฟฟ้า และการจัดเก็บวัตถุไวไฟหรือสารไวไฟให้ปลอดภัย นอกจากนี้ ยังจัดให้มีเจ้าหน้าที่เฝ้าระวังและจัดเตรียมอุปกรณ์ด้านจราจร เพื่อเตรียมพร้อมให้การช่วยเหลือกรณีเกิดเหตุฉุกเฉิน ตลอด 24 ชั่วโมง เพื่อทําให้เกิดความปลอดภัยในชีวิตและทรัพย์สิน รวมทั้งป้องกันอุบัติเหตุที่อาจจะเกิดขึ้น
นอกจากนี้ รฟม. ได้ร่วมรณรงค์ประชาสัมพันธ์สร้างจิตสํานึกและความตระหนักในการใช้รถใช้ถนนช่วงเทศกาล ปีใหม่ 2566 ภายใต้แคมเปญ “ชีวิตวิถีใหม่ ขับขี่ปลอดภัย ไร้อุบัติเหตุ” ผ่านสื่อประชาสัมพันธ์ภายในสถานีและขบวนรถไฟฟ้ามหานคร สายเฉลิมรัชมงคล (MRT สายสีน้ําเงิน) และสายฉลองรัชธรรม (MRT สายสีม่วง) และติดตั้งป้ายประชาสัมพันธ์ตลอดแนวเส้นทางก่อสร้างโครงการรถไฟฟ้าทุกสาย ติดตามรายละเอียดและข้อมูลข่าวสารเพิ่มเติมได้ที่เว็บไซต์ รฟม. www.mrta.co.th และเฟซบุ๊กแฟนเพจ การรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
รัฐบาลไทย-ข่าวทำเนียบรัฐบาล-รัฐบาลส่งเสริมจ้างงานต่อเนื่อง บัณฑิตจบใหม่มีงานแล้วกว่าร้อยละ 80
วันอังคารที่ 27 ธันวาคม 2565
27/12/2565
รัฐบาลส่งเสริมจ้างงานต่อเนื่อง บัณฑิตจบใหม่มีงานแล้วกว่าร้อยละ 80
วันอังคารที่ 27 ธันวาคม 2565
ต่อจากนี้ไป ขอเชิญรับฟังไทยคู่ฟ้า
รัฐบาลดําเนินมาตรการส่งเสริมการจ้างงานอย่างต่อเนื่อง เช่น โครงการ Co-payment
จ้างงานเด็กจบใหม่ แพลตฟอร์มไทยมีงานทํา โครงการส่งเสริมรักษาการจ้างงาน SMEs โครงการ Factory
Sandbox โดยสถิติบัณฑิตจบใหม่ในปี 2563 – 65 จํานวน 1,193,376 ราย
เป็นผู้มีงานทําและมีรายชื่ออยู่ในฐานข้อมูลทะเบียนประกันสังคม 957,900 ราย คิดเป็นร้อยละ 80.27
แสดงให้เห็นว่าในแต่ละปีมีบัณฑิตจบใหม่เข้าสู่ระบบประกันสังคมมาตรา 33 หลายแสนคน นอกจากนี้
ยังมีการฝึกทักษะฝีมือเพื่อการประกอบอาชีพรองรับการขยายตัวของภาคท่องเที่ยวและบริการ เช่น
หลักสูตรผู้ประกอบการอาหารไทย อาหารฮาลาล นวดไทยและสปา พนักงานดูแลเรือ ช่างซ่อมบํารุง
เพิ่มความสามารถในการสร้างอาชีพสร้างรายได้ให้ประชาชน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ครม.ไฟเขียวบอร์ดส่งเสริมศิลปะร่วมสมัยชุดใหม่ เริ่มปฏิบัติหน้าที่ ตั้งแต่วันที่ 20 ธันวาคม 2565 เป็นต้นไป
วันอังคารที่ 27 ธันวาคม 2565
ครม.ไฟเขียวบอร์ดส่งเสริมศิลปะร่วมสมัยชุดใหม่ เริ่มปฏิบัติหน้าที่ ตั้งแต่วันที่ 20 ธันวาคม 2565 เป็นต้นไป
ครม.ไฟเขียวบอร์ดส่งเสริมศิลปะร่วมสมัยชุดใหม่ เริ่มปฏิบัติหน้าที่ ตั้งแต่วันที่ 20 ธันวาคม 2565 เป็นต้นไป เดินหน้าเสนอนโยบายส่งเสริมและพัฒนาศิลปะร่วมสมัย สร้างเครือข่ายความร่วมมือ จัดทําแผนงานและยุทธศาสตร์หนุนงานศิลปะร่วมสมัย
ครม.ไฟเขียวบอร์ดส่งเสริมศิลปะร่วมสมัยชุดใหม่ เริ่มปฏิบัติหน้าที่ ตั้งแต่วันที่ 20 ธันวาคม 2565 เป็นต้นไป เดินหน้าเสนอนโยบายส่งเสริมและพัฒนาศิลปะร่วมสมัย สร้างเครือข่ายความร่วมมือ จัดทําแผนงานและยุทธศาสตร์หนุนงานศิลปะร่วมสมัยทั้งในระดับท้องถิ่นสู่ระดับนานาชาติ
นายอิทธิพล คุณปลื้ม รัฐมนตรีว่าการกระทรวงวัฒนธรรม เปิดเผยว่า ที่ประชุมคณะรัฐมนตรี (ครม.) เมื่อวันที่ 20 ธันวาคม 2565 ที่ผ่านมา ได้มีมติเห็นชอบแต่งตั้งคณะกรรมการส่งเสริมศิลปะร่วมสมัย จํานวน 12 ท่าน ตามที่กระทรวงวัฒนธรรม (วธ.) เสนอ เพื่อดํารงตําแหน่งแทนคณะกรรมการผู้ทรงคุณวุฒิเดิมที่ครบวาระการดํารง เมื่อวันที่ 23 มีนาคม 2565 ที่ผ่านมา โดยประกอบด้วย ผู้ทรงคุณวุฒิจากผู้มีความรู้ความเชี่ยวชาญด้านศิลปะร่วมสมัย จํานวน 8 ท่าน ได้แก่ นางกนกวลี กันไทยราษฎร์ สาขาวรรณศิลป์ผู้ช่วยศาสตราจารย์โสภาวรรณ บุญนิมิตร สาขาภาพยนตร์ นายพิชิต วีรังคบุตร สาขาเรขศิลป์ นายศิริชัย ทหรานนท์ สาขาออกแบบเครื่องแต่งกาย นายสมเถา สุจริตกุล สาขาดนตรี นางมาริษา เจียรวนนท์ สาขาทัศนศิลป์ นางเยาวณี นิรันดร สาขาทัศนศิลป์ (จิตรกรรม ประติมากรรม) และนายณรงค์ ปรางค์เจริญ สาขาดนตรี และผู้ทรงคุณวุฒิจากนักวิชาการด้านศิลปะร่วมสมัยจากสถาบันอุดมศึกษาทั้งภาครัฐและเอกชน จํานวน 4 ท่าน ได้แก่ ศาสตราจารย์พรรัตน์ ดํารุง สาขาศิลปะการแสดง ศาสตราจารย์เอกชาติ จันอุไรรัตน์ สาขามัณฑนศิลป์ ศาสตราจารย์ศุภกรณ์ ดิษฐพันธุ์ สาขาทัศนศิลป์ (มีเดียอาร์ตและสื่อผสม) และผู้ช่วยศาสตราจารย์บุญเสริม เปรมธาดา สาขาสถาปัตยกรรม
รัฐมนตรีว่าการกระทรวงวัฒนธรรม กล่าวอีกว่า กรรมการผู้ทรงคุณวุฒิที่แต่งตั้งจะมีวาระอยู่ในตําแหน่งคราวละสองปี นับแต่วันที่ได้รับแต่งตั้ง โดยมีหน้าที่สําคัญในการเสนอนโยบายเกี่ยวกับการส่งเสริมและพัฒนาศิลปะร่วมสมัยต่อ ครม. การกําหนดแนวทางการสร้างเครือข่ายความร่วมมือ ตลอดจนการจัดทําและให้ความเห็นชอบแผนงานและยุทธศาสตร์ เพื่อให้เกิดการสร้างสรรค์งานศิลปะร่วมสมัยทั้งในระดับท้องถิ่น ระดับภูมิภาค และเกิดการเผยแพร่ผลงานในระดับนานาชาติ รวมถึงการวางระเบียบเกี่ยวกับการบริหารกองทุนส่งเสริมศิลปะร่วมสมัย ซึ่งเป็นกองทุนหลักในการส่งเสริมศิลปิน และผู้สนใจในการขับเคลื่อนการสร้างสรรค์งานและกิจกรรมด้านศิลปะร่วมสมัย ซึ่งตามมติดังกล่าวจะมีผลตั้งแต่วันที่ 20 ธันวาคม 2565 เป็นต้นไป
รัฐบาลไทย-ข่าวทำเนียบรัฐบาล-ครม.ผ่านแผนปฏิบัติการกำกับกิจการพลังงาน ระยะ 5 ปี (พ.ศ. 2566 – 2570) วงเงิน 5,286 ล้านบาท ขับเคลื่อนกิจการพลังงานไทยอย่างมั่นคง
วันอังคารที่ 27 ธันวาคม 2565
27/12/2565
ครม.ผ่านแผนปฏิบัติการกํากับกิจการพลังงาน ระยะ 5 ปี (พ.ศ. 2566 – 2570) วงเงิน 5,286 ล้านบาท ขับเคลื่อนกิจการพลังงานไทยอย่างมั่นคง
ครม.ผ่านแผนปฏิบัติการกํากับกิจการพลังงาน ระยะ 5 ปี (พ.ศ. 2566 – 2570) วงเงิน 5,286 ล้านบาท ขับเคลื่อนกิจการพลังงานไทยอย่างมั่นคง
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 27 ธันวาคม 2565 ว่า ครม.เห็นชอบแผนปฏิบัติการการกํากับกิจการพลังงาน ระยะ 5 ปี (พ.ศ. 2566 – 2570) และแผนการดําเนินงานงบประมาณรายจ่ายและประมาณการรายได้ประจําปีงบประมาณ พ.ศ.2566 ของสํานักงานคณะกรรมการกํากับกิจการพลังงาน (กกพ.) ซึ่งมีรายละเอียด ดังนี้
แผนปฏิบัติการการกํากับกิจการพลังงาน ระยะ 5 ปี (พ.ศ. 2566 – 2570) กรอบวงเงิน 5,286 ล้านบาท เป็นแผนต่อเนื่องจากแผนฉบับเดิม ที่จะสิ้นสุดในปี 2565 โดยเป็นกรอบการดําเนินงานของสํานักงาน กกพ. ในระยะ 5 ปีข้างหน้า ประกอบด้วย 5 วัตถุประสงค์หลัก อาทิ 1.ส่งเสริมให้มีบริการด้านพลังงานอย่างเพียงพอ มีความมั่นคง ทั่วถึง และมีความเป็นธรรมต่อผู้ใช้พลังงานและผู้รับใบอนุญาต 2.ส่งเสริมการแข่งขันในกิจการพลังงาน อย่างเป็นธรรมในอัตราค่าบริการที่เหมาะสมสะท้อนต้นทุนการประกอบกิจการพลังงานที่มีประสิทธิภาพ และ 3.ปกป้องสิทธิเสรีภาพของผู้ใช้พลังงาน ชุมชนท้องถิ่น ประชาชน และผู้รับใบอนุญาต ในการมีส่วนร่วม เข้าถึง ใช้ และจัดการ ด้านพลังงานภายใต้หลักเกณฑ์ที่ให้ความเป็นธรรมแก่ทุกฝ่าย
สําหรับแผนการดําเนินงานงบประมาณรายจ่ายและประมาณการรายได้ประจําปีงบประมาณ พ.ศ.2566 ของสํานักงาน กกพ. มีแผนงานและโครงการ อาทิ 1.สนับสนุนโครงการผลิตไฟฟ้าจากพลังงานหมุนเวียน ทั้งแบบที่เชื่อมต่อระบบโครงข่ายไฟฟ้า (On - Grid) และในพื้นที่ห่างไกลระบบส่งไฟฟ้า (Off - Grid) ผ่าน กองทุนพัฒนาไฟฟ้า 2.ศึกษาและจัดทําแบบจําลองการพยากรณ์ ความต้องการใช้ก๊าซธรรมชาติ และระบบฐานข้อมูลปริมาณความต้องการใช้และปริมาณการจัดหาก๊าซธรรมชาติ 3.สรุปผลการดําเนินโครงการทดสอบนวัตกรรมที่นําเทคโนโลยีมาสนับสนุนการให้บริการด้านพลังงาน (ERC Sandbox) ระยะที่ 2 4.ปรับปรุงมาตรฐานวิศวกรรมความปลอดภัยกิจการก๊าซธรรมชาติ และปรับปรุงมาตรฐานคุณภาพการให้บริการ 5.พัฒนาระบบการบริหารกองทุนพัฒนาไฟฟ้าด้วยระบบดิจิทัล สําหรับประมาณการรายจ่าย คาดว่าจะมีรายจ่าย จํานวน 1,000.25 ล้านบาท เป็นค่าใช้จ่าย เช่น บุคลากร การจัดการบริหารสํานักงาน งบลงทุน เป็นต้น ส่วนประมาณการรายได้ คาดว่า จะจัดเก็บรายได้ จํานวน 1,000.81 ล้านบาท โดยมาจากค่าธรรมเนียมใบอนุญาต ค่าธรรมเนียมการประกอบกิจการพลังงาน และรายได้อื่น ๆ เช่น ดอกเบี้ยเงินฝาก
นางสาวรัชดา กล่าวด้วยว่า ที่ประชุมเห็นควรให้สํานักงาน กกพ. ให้ความสําคัญกับการจัดทําฐานข้อมูล แบบจําลองพยากรณ์ รวมทั้งพัฒนาองค์ความรู้ที่เกี่ยวข้องกับการกํากับกิจการพลังงานรูปแบบใหม่ให้แล้วเสร็จตามเป้าหมายที่กําหนดไว้ พร้อมทั้งควรติดตามสถานการณ์การเปลี่ยนแปลงตลาดพลังงานอย่างใกล้ชิด เพื่อให้สามารถกํากับกิจการพลังงานของประเทศให้สอดรับการกับเปลี่ยนผ่านด้านพลังงาน (Energy Transition) ได้อย่างมีประสิทธิภาพ
รัฐบาลไทย-ข่าวทำเนียบรัฐบาล-​นายกฯ หารือ ผู้ก่อตั้งและประธานกลุ่มบริษัท BGI สานต่อความร่วมมือ พัฒนาต่อยอดเพื่อคนรุ่นต่อไปก้าวทันเทคโนโลยี สามารถนำมาพัฒนาประเทศต่อไปได้
วันอังคารที่ 27 ธันวาคม 2565
27/12/2565
​นายกฯ หารือ ผู้ก่อตั้งและประธานกลุ่มบริษัท BGI สานต่อความร่วมมือ พัฒนาต่อยอดเพื่อคนรุ่นต่อไปก้าวทันเทคโนโลยี สามารถนํามาพัฒนาประเทศต่อไปได้
​นายกฯ หารือ ผู้ก่อตั้งและประธานกลุ่มบริษัท BGI สานต่อความร่วมมือ พัฒนาต่อยอดเพื่อคนรุ่นต่อไปก้าวทันเทคโนโลยี สามารถนํามาพัฒนาประเทศต่อไปได้
วันนี้ (27 ธันวาคม 2565) เวลา 08.30 น. ณ ห้องสีม่วง ตึกไทยคู่ฟ้า ทําเนียบรัฐบาล นายหวัง เจี้ยน (Mr. Wang Jian) ผู้ก่อตั้งและประธานกลุ่มบริษัท BGI เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ภายหลังเสร็จสิ้นการหารือ นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยสาระสําคัญของการหารือ ดังนี้
นายกรัฐมนตรีกล่าวยินดีที่ได้พบ พร้อมกล่าวขอบคุณบริษัทฯ ที่สนับสนุนรัฐบาลในการรับมือสถานการณ์โควิด-19 ด้วยการบริจาคห้องปฏิบัติการเคลื่อนที่หัว-เหยี่ยน เพื่อใช้ในการตรวจหาเชื้อ โดยทราบว่า ผู้ก่อตั้งและประธานกลุ่มบริษัท BGI ได้พบกับกระทรวงสาธารณสุข เพื่อหารือเกี่ยวกับการขยายความร่วมมือด้านการแพทย์ และ EEC เพื่อหารือเกี่ยวกับการขยายความร่วมมือที่เกี่ยวข้องของไทยในเรื่องความร่วมมือด้านการแพทย์จีโนมิกส์ หวังว่าทั้งสองฝ่ายจะสานต่อความร่วมมืออย่างเป็นรูปธรรมต่อไป
นอกจากนี้ นายกรัฐมนตรีได้ยืนยันความพร้อมของไทยในการเป็นศูนย์การแพทย์จีโนมิกส์ของภูมิภาค ซึ่งไทยมีความพร้อมทั้งในด้านบุคลากรทางการแพทย์ ที่เป็นที่ยอมรับในระดับสากล มีมาตรฐานและระดับการพัฒนาทางการแพทย์สูง โดยในระดับนโยบายประเทศไทยมีแผนงานจีโนมิกส์ ที่เป็นความร่วมมือของหน่วยงานพันธมิตรรวม 22 หน่วยงาน จึงหวังว่า ทั้งสองฝ่ายจะสามารถยกระดับความร่วมมือระหว่างกันได้
ด้านผู้ก่อตั้งและประธานกลุ่มบริษัท BGI ขอบคุณนายกรัฐมนตรีที่ให้เข้าพบในวันนี้ เชื่อมั่น และถือว่ามีความสัมพันธ์ที่ดีกับไทยมายาวนานตั้งแต่ 25 ปีก่อนเดินทางมา และมีโอกาสในการเขียนแผนจีโนมจนมาถึงวันนี้ที่ได้มาเยือนอีกครั้งเพื่อมาศึกษาหาลู่ทางการลงทุนและความร่วมมือระหว่างกัน
โดยทั้งสองฝ่ายหวังที่จะแลกเปลี่ยนความรู้ความเชี่ยวชาญ การศึกษา การฝึกอบรมบุคลากร เพื่อให้คนรุ่นใหม่ รุ่นต่อไปก้าวทันเทคโนโลยี การถ่ายทอดเทคโนโลยีสมัยใหม่ ที่สามารถนํามาพัฒนาประเทศได้ต่อไป
รัฐบาลไทย-ข่าวทำเนียบรัฐบาล-ครม.อนุมัติหลักการ พรฎ. ยกเว้นภาษีธุรกิจเฉพาะให้ สสว. กรณีดำเนินโครงการให้สินเชื่อเพื่อช่วยเหลือเอสเอ็มอี
วันอังคารที่ 27 ธันวาคม 2565
27/12/2565
ครม.อนุมัติหลักการ พรฎ. ยกเว้นภาษีธุรกิจเฉพาะให้ สสว. กรณีดําเนินโครงการให้สินเชื่อเพื่อช่วยเหลือเอสเอ็มอี
ครม.อนุมัติหลักการ พรฎ. ยกเว้นภาษีธุรกิจเฉพาะให้ สสว. กรณีดําเนินโครงการให้สินเชื่อเพื่อช่วยเหลือเอสเอ็มอี
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี (ครม.) วันที่ 27 ธ.ค. 65 ได้อนุมัติหลักการร่างพระราชกฤษฎีกาออกตามความในประมวลรัษฎากร ว่าด้วยการกําหนดกิจการที่ได้รับยกเว้นภาษีธุรกิจเฉพาะ (ฉบับที่...) พ.ศ.... ซึ่งมีผลเป็นการยกเว้นภาษีธุรกิจเฉพาะให้แก่กิจการของสํานักงานส่งเสริมวิสาหกิจขนาดกลางและขนาดย่อม (สสว. ) สําหรับดอกเบี้ยรับที่เกิดจากการให้กู้ยืมตามโครงการสนับสนุนเอสเอ็มอีรายย่อย ผ่านกองทุน สสว. โดยให้มีผลตั้งแต่วันที่ 1 ก.ย. 63 ซึ่งเป็นวันที่โครงการเริ่มมีดอกเบี้ยรับ
สําหรับโครงการสนับสนุนสินเชื่อเอสเอ็มอีรายย่อย ผ่านกองทุน สสว. นี้ได้รับอนุมัติจาก ครม. เมื่อวันที่ 20 ส.ค. 2562 มีวงเงินสินเชื่อตามโครงการทั้งสิ้น 10,000 ล้านบาท มีวัตถุประสงค์เพื่อช่วยเหลือวิสาหกิจขนาดกลางและขนาดย่อม หรือเอสเอ็มอี ที่มีศักยภาพแต่ขาดสภาพคล่อง รวมถึงกลุ่มที่เป็นหนี้ไม่ก่อให้เกิดรายได้ (NPL) แต่ปรับปรุงโครงสร้างหนี้แล้ว ให้สามารถเข้าถึงเงินทุนเพื่อเพิ่มสภาพคล่องในการขยายกิจการ ปรับปรุง ซ่อมแซม ยกระดับการพัฒนามาตรฐานการให้บริการ และพัฒนาศักยภาพของเอสเอ็มอี
ทั้งนี้ ตามโครงการนี้มีระยะเวลาการให้เงินกู้ 7 ปี อัตราดอกเบี้ยร้อยละ 1 ต่อปี มีการเบิกจ่ายเงินกู้เสร็จสิ้นตั้งแต่เดือนก.ย. 64 มีผู้กู้ยืมตามวงเงินทั้งสิ้น 3,197 ราย รวมวงเงิน 3,944.55 ล้านบาท โดยเริ่มเกิดดอกเบี้ยรับจากการให้กู้ยืมตั้งแต่ ก.ย. 63 เป็นต้นไป ซึ่งคาดว่าจะมีดอกเบี้ยที่นําส่งเข้ากองทุน สสว. จนถึงสิ้นสุดโครงการในปี 2570 รวม 118.84 ล้านบาท
อย่างไรก็ตาม ตามกฎหมายแล้ว การดําเนินการให้กู้ตามโครงการดังกล่าวของ สสว. เข้าเกณฑ์การประกอบกิจการเยี่ยงธนาคารพาณิชย์ ซึ่งต้องเสียภาษีธุรกิจเฉพาะจากดอกเบี้ยรับในอัตราร้อยละ 3 (ร้อยละ 3.3 เมื่อรวมภาษีท้องถิ่น) ดังนั้น เพื่อเป็นการสนับสนุน สสว. เพื่อให้สามารถดําเนินโครงการช่วยเหลือผู้ประกอบการเอสเอ็มอี กระทรวงการคลังจึงเห็นควรให้มีการยกเว้นภาษีธุรกิจเฉพาะให้แก่การดําเนินการของ สสว. เฉพาะการให้กู้ยืมเงินตามโครงการนี้ จึงได้ตราเป็น พรฎ.ข้างต้น
รัฐบาลไทย-ข่าวทำเนียบรัฐบาล-กรมทางหลวงมอบของขวัญปีใหม่ 2566 ขยายทางหลวงหมายเลข 11 แยกอินทร์บุรี - บ้านหนองบัวทอง แล้วเสร็จ
วันอังคารที่ 27 ธันวาคม 2565
กรมทางหลวงมอบของขวัญปีใหม่ 2566 ขยายทางหลวงหมายเลข 11 แยกอินทร์บุรี - บ้านหนองบัวทอง แล้วเสร็จ
เชื่อมจังหวัดสิงห์บุรี - นครสวรรค์ สนับสนุนโครงข่ายเส้นทางการค้าอนุภูมิภาคลุ่มแม่น้ําโขง
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า กรมทางหลวง (ทล.) โดยสํานักก่อสร้างทางที่ 1 ได้ดําเนินโครงการก่อสร้างขยายทางหลวงหมายเลข 11 สาย แยกอินทร์บุรี - อําเภอสากเหล็ก ตอนแยกอินทร์บุรี - บ้านหนองบัวทอง จาก 2 ช่องจราจรเป็น 4 ช่องจราจร แล้วเสร็จ ตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ที่ต้องการบูรณาการพัฒนาด้านคมนาคม   และระบบโลจิสติกส์ สนับสนุนโครงข่ายเส้นทางการค้ากลไกความร่วมมือทางเศรษฐกิจของอนุภูมิภาคลุ่มแม่น้ําโขง (Greater Mekong Subregion Economic Cooperation: GMS)
สําหรับทางหลวงแผ่นดินหมายเลข 11 สายอินทร์บุรี - เชียงใหม่ เป็นทางหลวงแผ่นดิน
สายประธานแนวเหนือ - ใต้ เชื่อมการคมนาคมระหว่างจังหวัดในภาคกลางกับจังหวัดในภาคเหนือของ
ประเทศไทย มีระยะทางประมาณ 545 กิโลเมตร โดยเริ่มต้นจากทางแยกต่างระดับอินทร์บุรี บนทางหลวงหมายเลข 32 ในพื้นที่อําเภออินทร์บุรี จังหวัดสิงห์บุรี ปลายทางบรรจบกับถนนสุเทพ ในอําเภอเมือง จังหวัดเชียงใหม่ ซึ่งมีอัตราการเดินทางและขนส่งเพิ่มสูงขึ้นทุกปี ดังนั้น ทล. จึงดําเนินการก่อสร้างขยายตอน
แยกอินทร์บุรี - บ้านหนองบัวทอง จุดเริ่มต้นโครงการบริเวณแยกอินทร์บุรี ตําบลท่างาม อําเภออินทร์บุรี จังหวัดสิงห์บุรี ที่ กม.0+000 มีจุดสิ้นสุดที่บริเวณตําบลช่องแค อําเภอตาคลี จังหวัดนครสวรรค์ ที่ กม. 28+000 ระยะทางยาวประมาณ 28 กิโลเมตร จากมาตรฐานเดิมขนาด 2 ช่องจราจร เป็นมาตรฐานทางชั้นพิเศษ 4 ช่องจราจร ผิวทางแบบคอนกรีต ช่องจราจรกว้างช่องละ 3.5 เมตร ไหล่ทางด้านนอกกว้าง
2.5 เมตร ด้านในกว้าง 1.5 เมตร รวมผิวทางกว้าง 11 เมตร แบ่งทิศทางการจราจรด้วยเกาะกลางแบบ
แบริเออร์คอนกรีต พร้อมติดตั้งไฟฟ้าแสงสว่างและอุปกรณ์อํานวยความปลอดภัยตลอดเส้นทาง งบประมาณ 2,202,235,089.72 บาท
เมื่อดําเนินการแล้วเสร็จจะทําให้การคมนาคมขนส่งในพื้นที่มีความสะดวก รวดเร็ว และปลอดภัย เพิ่มขีดความสามารถในการรองรับปริมาณการจราจรทั้งในระดับท้องถิ่นและระดับภูมิภาค ส่งเสริมคุณภาพชีวิต เศรษฐกิจ และสังคมของจังหวัด รวมถึงภาพรวมของประเทศ ช่วยลดปริมาณจราจรจากเส้นทางหลัก โดยเฉพาะผู้ใช้ทางที่มีปลายทางไปจังหวัดพิจิตร พิษณุโลก เพชรบูรณ์ และอุตรดิตถ์
ทั้งนี้ ทล. ขอความร่วมมือผู้ใช้ทางปฏิบัติตาม “ชีวิตวิถีใหม่ ขับขี่อย่างปลอดภัย ไร้อุบัติเหตุ” ขับขี่ด้วยความระมัดระวังเพื่อความปลอดภัยของตัวท่านและผู้ร่วมทาง ประชาชนสามารถสอบถามเส้นทาง
การเดินทางได้ที่สายด่วน ทล. โทร. 1586 (โทรฟรีทุกเครือข่ายตลอด 24 ชั่วโมง)
รัฐบาลไทย-ข่าวทำเนียบรัฐบาล-ของขวัญปีใหม่แด่สมาชิกกองทุนหมู่บ้าน ลงทะเบียนรับสิทธิประกันอุบัติเหตุฟรี คุ้มครองสูงสุด 1 แสนบาท
วันอังคารที่ 27 ธันวาคม 2565
27/12/2565
ของขวัญปีใหม่แด่สมาชิกกองทุนหมู่บ้าน ลงทะเบียนรับสิทธิประกันอุบัติเหตุฟรี คุ้มครองสูงสุด 1 แสนบาท
ของขวัญปีใหม่แด่สมาชิกกองทุนหมู่บ้าน ลงทะเบียนรับสิทธิประกันอุบัติเหตุฟรี คุ้มครองสูงสุด 1 แสนบาท
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 27 ธันวาคม 2565 ว่า ครม.รับทราบของขวัญปีใหม่ 2566 จากกองทุนหมู่บ้านและชุมชนเมืองแด่สมาชิกกว่า 13 ล้านคน ซึ่งเป็นการมอบประกันภัยอุบัติเหตุแบบกลุ่ม ระยะสั้น (ไมโครอินชัวรันส์) คุ้มครองสูงสุด 100,000 บาท ให้กับสมาชิกองทุนหมู่บ้านและชุมชนเมืองทั่วประเทศ โดยสามารถลงทะเบียนรับสิทธิ์ได้ฟรี ตั้งแต่วันนี้ - 31 ธันวาคม 2565 ระยะเวลาประกัน 30 วัน นับจากวันที่ลงทะเบียนรับสิทธิ์ ทั้งนี้ สอบถามข้อมูลเพิ่มเติม โทร.1736